Lokalni izbori u Bosni i Hercegovini 2008.
Lokalni izbori u Bosni i Hercegovini 2008. su demokratski izbori održani 5. oktobra 2008. Na izborima birali su se načelnici općina i gradonačelnici gradova, kao i općinska i gradska vijeća. Stranke i nezavisni kandidati su se mogli registrovati do 23. maja 2008, a stranke ili koalicije do 25. juna. Ovo su bili prvi lokalni izbori na kojima su predstavnici manjina mogli biti izabrani u općinska vijeća. Ukupno 64 političke stranke i 183 nezavisna kandidata su bila verifikovana da budu na izborima. Nacionalne stranke (Stranka demokratske akcije i Hrvatska demokratska zajednica Bosne i Hercegovine u Federaciji, te Savez nezavisnih socijaldemokrata u Republici Srpskoj) su bile najuspješnije na izborima, dok je Stranka za Bosnu i Hercegovinu, praktično, izgubila izbore. Izlaznost je bila 55.28% (veća nego inače i viša nego je očekivano), ali samo 40% u gradovima, gdje su glasači podržali manje, multietničke stranke.